WESERVE จับมือ Bitkub เปิดตัว WE Token เพื่อยกระดับแพลตฟอร์ม
หากพูดถึง Food Delivery หลายคนคงจะนึกถึงแอปพลิเคชันเหล่านี้ เช่น Grab, LINE MAN, Foodpanda, Shopee และ Robinhood  โดยส่วนใหญ่ล้วนเป็นของบริษัทต่างประเทศ หรือไม่ก็บริษัทรายใหญ่ในประเทศ  แต่รู้หรือไม่ว่า จริง ๆ แล้วประเทศไทยก็มีแอปพลิเคชัน Food Delivery ที่สร้างจากสตาร์ตอัปท้องถิ่นด้วยเช่นกัน ซึ่งมีจุดเริ่มต้นในจังหวัดภูเก็ต ที่มีชื่อว่า “WESERVE”  ความน่าสนใจของ WESERVE เป็นอย่างไร ?
20 พ.ค. 2565

WESERVE จับมือ Bitkub เปิดตัว WE Token เพื่อยกระดับแพลตฟอร์ม
WESERVE x ลงทุนแมน
หากพูดถึง Food Delivery หลายคนคงจะนึกถึงแอปพลิเคชันเหล่านี้
เช่น Grab, LINE MAN, Foodpanda, Shopee และ Robinhood
โดยส่วนใหญ่ล้วนเป็นของบริษัทต่างประเทศ หรือไม่ก็บริษัทรายใหญ่ในประเทศ
แต่รู้หรือไม่ว่า จริง ๆ แล้วประเทศไทยก็มีแอปพลิเคชัน Food Delivery ที่สร้างจากสตาร์ตอัปท้องถิ่นด้วยเช่นกัน ซึ่งมีจุดเริ่มต้นในจังหวัดภูเก็ต ที่มีชื่อว่า “WESERVE”
ความน่าสนใจของ WESERVE เป็นอย่างไร ?
ลงทุนแมนจะเล่าให้ฟัง
แม้ว่า WESERVE จะเริ่มต้นจากการเป็นแพลตฟอร์มที่ให้บริการในภูเก็ตเพียงจังหวัดเดียว
และยังเป็นผู้ให้บริการเพียงด้าน Food Delivery เท่านั้น
แต่ปัจจุบันนี้ บริษัทได้ขยายการให้บริการครอบคลุมหลายพื้นที่เป็นที่เรียบร้อยแล้ว
ไม่ว่าจะเป็น ภูเก็ต, ตรัง, กระบี่, พังงา, สุราษฎร์ธานี, สงขลา, เพชรบุรี, ราชบุรี, เชียงใหม่ และเชียงราย
รวมถึงการขยายแพลตฟอร์มให้ตอบโจทย์ไลฟ์สไตล์คนรุ่นใหม่มากยิ่งขึ้น 
ด้วยการให้บริการครบจบในแอปเดียว หรือที่เรียกว่า “Local Lifestyle Super App”
ซึ่งมีบริการตั้งแต่ Food Delivery, บริการขนส่ง จนถึงบริการด้านสุขภาพและความงาม
ที่น่าสนใจก็คือ ในอนาคตแพลตฟอร์มจะมีการเพิ่มบริการต่าง ๆ ให้มากกว่าเดิม
เช่น บริการจองเกี่ยวกับการท่องเที่ยว, เช่ารถยนต์ไฟฟ้า และอื่น ๆ อีกมากมาย
ซึ่งภายในปีนี้เอง WESERVE มีแผนที่จะขยายการให้บริการครอบคลุม 55 จังหวัด
และตั้งเป้าจะเปิดให้บริการครบทุกจังหวัดในประเทศไทย ภายในปี 2567
จากทั้งหมดเห็นได้ว่า WESERVE สตาร์ตอัปท้องถิ่นรายนี้ มีความน่าสนใจไม่น้อยเลยทีเดียว
แต่ก้าวใหม่ครั้งใหญ่ที่น่าสนใจกว่าเรื่องที่กล่าวมา
คือในช่วงที่ผ่านมา WESERVE เห็นโอกาสการเติบโตของสินทรัพย์ดิจิทัล
บริษัทจึงตัดสินใจร่วมมือกับพันธมิตรที่มีความเชี่ยวชาญในตลาดดิจิทัล 
นั่นคือ Bitkub Blockchain Technology บริษัทผู้ให้คำปรึกษาและบริการด้านเทคโนโลยีบล็อกเชน
และ FINSTABLE บริษัทผู้ให้คำปรึกษาและพัฒนาระบบ DeFi
เพื่อเปิดตัว Utility Token พร้อมใช้ ที่มีชื่อว่า “WE Token”
โดย Bitkub Blockchain Technology จะให้บริการเชื่อมต่อกับ Bitkub Chain
ขณะที่ FINSTABLE ดูแลในส่วนของ Tokenomics หรือเศรษฐศาสตร์ของเหรียญดิจิทัล
ทีนี้ หากถามว่าเป้าหมายของการออกเหรียญ WE Token คืออะไร
ก็ต้องบอกว่า การออก WE Token นั้นก็เพื่อเสริมความแข็งแกร่ง และสร้างมูลค่าอย่างยั่งยืนให้แก่ Ecosystem 
ผ่านการมอบสิทธิประโยชน์ให้แก่ลูกค้า และพันธมิตรที่มีมากกว่า 200,000 ราย
ไม่ว่าจะเป็นการนำ Token มาแลกเปลี่ยนเป็นบริการต่าง ๆ บนแพลตฟอร์ม หรือ NFT ก็ตาม
รวมถึงมีแผนพัฒนาให้เป็น Token ที่มีสิทธิ์โหวตได้อย่างโปร่งใสด้วย
ทั้งนี้ WE Token ผ่านการรับรองจาก ก.ล.ต. เป็นที่เรียบร้อยแล้ว
มาถึงตรงนี้ สำหรับลูกค้าเก่าที่สนใจ สามารถนำแต้มสะสมเดิมในแพลตฟอร์มมาแลก WE Token ได้เลย โดย 1 แต้ม จะได้รับ 1 WE Token
ขณะเดียวกัน สำหรับลูกค้าใหม่ หรือผู้ที่สนใจก็มีสิทธิ์ได้รับ WE Token เช่นกัน
เพียงแค่สมัครสมาชิกและกดจองรับ WE Token Airdrop จากแอปพลิเคชัน WESERVE 
ซึ่งจะมีการเปิดให้จองสิทธิ์รับฟรี 500,000 Token ตั้งแต่วันนี้ถึงเดือนกรกฎาคม ปี 2565
จองก่อนมีสิทธิ์ก่อน
ท้ายนี้ สามารถศึกษาข้อมูลเพิ่มเติมได้ที่